# Merkkipaletin käyttöohje

## Johdanto

### Merkkipaletti

Merkkipaletti

Merkkipaletti mahdollistaa kätevän tavan päästä käsiksi niihin merkkeihin, joita et saa näppäimistöstäsi, kuten ääntämismerkit, matemaattiset symbolit, erikoismerkit ja välimerkit. Voit lisätä sovelmasta merkkejä merkkijonoihin, esimerkiksi tekstidokumentteihin tai komentoriville. Voit muokata sovelluksen sisältöä vaatimuksiesi mukaiseksi.

Merkkipaletti tukee UTF-8 merkkikoodausta, joten voit käyttää palettia näyttämään tai kopioimaan mitä tahansa Unicode-merkkiä.

### Merkkipaletin lisääminen paneeliin

Lisätäksesi Merkkipaletin paneeliin, paina hiiren oikeata näppäintä paneelin päällä ja valitse Lisää paneeliin. Valitse Merkkipaletti, Lisää paneeliin -valintaikkunasta ja paina OK.

## Merkistöjen lisääminen

Kun lisäät Merkkipaletin paneeliin, ensimmäisellä kerralla sovellus näyttää oletusmerkkipaletin. Voit valita merkin oletuspaletista tai voit valita merkin ennalta määritellyistä paleteista. Jokainen ennalta määritellyistä paleteista löytyvä merkki on näppäimistöösi liittyvä tavallinen merkki.

### Merkin valinta

Lisätäksesi paletissa olevan merkin tekstiin, toimi seuraavasti:

1. Napsauta haluamaasi merkkiä paletista. Merkkipainike pysyy painettuna merkiksi siitä, että se on valittu.

2. Napsauta tekstissä kohtaa mihinkä haluat laittaa merkin ja napsauta tämän jälkeen hiiren keskipainiketta lisätäksesi merkin. Voit lisätä merkin ohjelmaan myös liittämällä, mikäli ohjelma sallii leikepöydältä liittämisen.

   Voit toistaa lisäämisen keskipainiketta painamalla niin monta kertaa kuin haluat, kunnes poistat merkin valinnan tai valitset tekstiä toisessa sovelluksessa. Voit jatkaa merkin liittämistä leikepöydältä, kunnes poistat merkin valinnan tai kopioit leikepöydälle jostain toisesta sovelluksesta.

Poistaaksesi merkin valinnan, napsauta paletissa olevaa merkkiä uudestaan tai napsauta toista paletissa olevaa merkkiä.

Jotkut sovellukset eivät salli joidenkin merkkien liitämistä.

### Ennalta määritetyt paletit

Voit vaihtaa sovelluksessa näytettäviä merkkejä oletuspaletin merkeistä ennalta määriteltyjen palettien merkkeihin. Vaihtaaksesi käyttöön ennalta määritellyn merkkipaletin, toimi seuraavasti:

1. Napsauta sovelluksen Saatavilla olevat paletit -painiketta (Alaspäin osoittava nuoli).

2. Napsauta palettia, jonka haluat näkyviin.

Voit valita haluamasi merkin merkkipalettiin, joka näytetään sovelluksessa ja tämän jälkeen lisätä merkin tekstiisi.

### Merkkien näppäimet

Seuraava taulukko listaa näppäimistön merkit ja niihin yhdistetyt merkkiryhmät. Näppäimistön merkit on listattu taulukon jokaisen lohkon ensimmäisessä sarakkeessa. Näppäimistöön liittyvät eri merkkiryhmät ovat esitetty muissa sarakkeissa.

#### Merkkiryhmät on yhdistetty näppäimistön näppäimiin

Esiintyvät merkkiryhmät yhdistettynä eri näppäimistön näppäimiin.

## Merkkipalettien muokkaaminen

### Merkkipaletin asetukset

Merkkipaletin asetukset

### Palettien asetusten muokkaus

Muokataksesi Merkkipalettia napsauta sovelluksen päällä hiiren oikeata painiketta ja valitse avautuvasta valikosta Asetukset. Merkkipaletin asetukset -valintaikkuna sisältää Paletit-listan, joka sisältää listan sovelluksessa käytettävissä olevista paleteista. Sulkeaksi Merkkipaletin asetukset -valintaikkunan, napsauta Sulje-painiketta.

- Lisätäksesi uuden paletin sovellukseen, napsauta Lisää-painiketta. Katso charpick-default-new saadaksesi lisätietoja.

- Poistaaksesi paletin sovelluksesta, valitse paletti ja napsauta Poista-painiketta.

- Muokataksesi palettia, valitse paletti ja napsauta Muokkaa-painiketta. Muokkaa palettia Muokkaa palettia -valintaikkunassa ja hyväksy muutokset napsauttamalla OK-painiketta.

### Uuden merkkipaletin luonti

Voit käyttää merkkien valinta sovellusta, kuin myös Merkkikartta-sovellusta luodaksesi uusia merkkipaletteja. Esimerkiksi luotaessa uutta palettia Merkkikartta-sovelluksen avulla, toimi seuraavasti:

1. Napsauta hiiren oikealla painikkeella sovelmaa ja valitse Asetukset. Merkkipaletin asetukset-valintaikkuna avautuu.

2. Napsauta Lisää-painiketta ja Lisää paletti -valintaikkuna avautuu.

3. Avaa Merkkikartta-sovellus ja valitse merkit, mitkä haluat näyttää uudessa paletissa. Voit valita jopa 25 merkkiä.

4. Kopioi Merkkikartta-sovelluksen Kopioitava teksti -tekstikentän sisältö Lisää paletti -ikkunan Paletti-tekstikenttään.

5. Napsauta OK.

Merkkipaletti-sovellus luo uuden merkkipaletin käytettävissä olevien palettien listaan.