# Οδηγός απορριμμάτων πίνακα εφαρμογών

## Εισαγωγή

Η μικροεφαρμογή Απορρίμματα πίνακα εφαρμογών επιτρέπει να διαχειριστείτε τα απορρίμματα σας από τον πίνακα εφαρμογών.

Τα απορρίμματα στον πίνακα εφαρμογών ενεργούν όμοια με τα απορρίμματα στην επιφάνεια εργασίας, εντούτοις είναι χρήσιμα γιατί οι πίνακες εφαρμογών είναι πάντα ορατοί.

### Προσθέτοντας τα απορρίμματα σε έναν πίνακα εφαρμογών

Για να προσθέσετε την μικροεφαρμογή Απορρίμματα πίνακα εφαρμογών σε ένα πίνακα εφαρμογών, εκτελέστε τα ακόλουθα βήματα:

1. Κάντε δεξί κλικ στον πίνακα εφαρμογών στο σημείο που θέλετε να προσθέσετε την μικροεφαρμογή.

2. Επιλέξτε Προσθήκη στον πίνακα εφαρμογών.

3. Κυλήστε τον κατάλογο στοιχείων στον διάλογο Προσθήκη στον πίνακα εφαρμογών..., μετά επιλέξτε Απορρίμματα.

4. Κάντε κλικ στο κουμπί Προσθήκη.

Για περισσότερες πληροφορίες για την εργασία με τον πίνακα εφαρμογών, δείτε τον Οδηγό χρήστη επιφάνειας εργασίας.

## Χρήση

### Απορρίμματα πίνακα εφαρμογών

### Μετακινώντας στοιχεία στα απορρίμματα

Για να μετακινήσετε αντικείμενα στα απορρίμματα, σύρετε τα από τον διαχειριστή αρχείων στην μικροεφαρμογή Απορρίμματα πίνακα εφαρμογών.

### Αδειάζοντας τα απορρίμματα

Για να διαγράψετε μόνιμα όλα τα στοιχεία από τα απορρίμματα, κάντε δεξί κλικ στην μικροεφαρμογή, μετά επιλέξτε Άδειασμα Απορριμμάτων.

### Ανοίγοντας τα απορρίμματα

Για να ανοίξετε τα απορρίμματα, κάντε δεξί κλικ στην μικροεφαρμογή, μετά επιλέξτε Άνοιγμα. Το παράθυρο απορριμμάτων ανοίγει στον περιηγητή αρχείων Ναυτίλο.