# PUZaren maiztasuna eskalatzeko monitorearen eskuliburua

## Sarrera

### PUZaren maiztasuna eskalatzeko monitorea

PUZaren maiztasuna eskalatzeko monitorearen aplikazioak PUZ bakoitzarekin PUZaren maiztasuna eskalatzeko monitorea eskaintzen du.

PUZaren maiztasuna eskalatzeko monitorea panel batean gehitzeko, egin klik eskuin-botoiarekin panelean paneleko laster-menua irekitzeko, eta aukeratu Gehitu panelari PUZaren maiztasuna eskalatzeko monitorea.

Zoritxarrez, PUZaren maiztasuna eskalatzea bakarrik monitoriza daiteke Linux ordenagailuaren nukleoak onartzen duen kasuetan. Nolanahi ere, maiztasuna eskalatzeko nukleoko interfazeen hainbat belaunaldi onar ditzake.

Sistemak PUZaren maiztasuna eskalatzeko euskarririk ez duenean, PUZaren maiztasuna eskalatzeko monitoreak PUZaren uneko maiztasuna bakarrik bistaratzen du.

Sistemak PUZaren maiztasuna eskalatzea onartzen duenean, PUZaren maiztasuna eskalatzeko monitoreak progresio-barra batekin bistaratzen du PUZaren ikonoa. Progresio-barraren egoerak une horretako PUZaren maiztasuna adierazten du, gehienezko maiztasunarekiko.

Lehenespenez, PUZaren maiztasuna eskalatzeko monitoreak PUZaren uneko maiztasuna Hz-tan adierazten du (maiztasun-neurri estandarrean), baina ehuneko bidez adierazteko ere konfigura daiteke. PUZaren maiztasuna eskalatzeko monitorea konfiguratzeko informazioa lortzeko, ikus cpufreq-applet-prefs.

PUZaren maiztasuna eskalatzeko monitoreak PUZ bat bakarrik monitoriza dezake aldiro. PUZaren maiztasuna eskalatzeko monitorearen instantzia bat abiarazi behar duzu monitorizatu nahi duzun PUZ bakoitzarentzat, hainbat prozesadoretako (SMP) sistema edukiz gero.

### Ikonoak ulertzea

PUZaren maiztasuna eskalatzeko monitoreak ikono batzuk ditu, monitorizatzen ari zaren prozesadorearen uneko eskalatze maila grafikoki adierazteko. Hauek dira:

Ikonoa | Azalpena
Energiaren % 100 | PUZa % 100eko errendimenduan edo oso hurbil exekutatzen ari da
Energiaren % 75 | PUZa % 75eko errendimenduan edo oso hurbil exekutatzen ari da
Energiaren % 50 | PUZa % 50eko errendimenduan edo oso hurbil exekutatzen ari da
Energiaren % 25 | PUZa % 25eko errendimenduan edo oso hurbil exekutatzen ari da

### Maiztasun- eta gobernatzaile-hautatzailea

Baliteke lehenespenez ez egotea maiztasun-hautatzailearen funtzionalitatea zure GNOME mahaigainean. Galdetu sistema-administratzaileari, edo kontsultatu saltzailearen dokumentazioa, nahiz softwarearekin batera zetorrena.

PUZaren maiztasuna ezartzeko, egin (ezker-)klik bat monitorean, eta menu bat azalduko da. Menu horrek erabilgarri dauden maiztasunen eta/edo maiztasun-gobernatzaileen zerrenda eskainiko dizu.

Maiztasunak ala gobernatzaileak erakutsi erabakitzeko, erabili Hobespenak. Informazio gehiago nahi izanez gero, ikus cpufreq-applet-prefs.

#### Maiztasun-hautatzaileak maiztasunak bakarrik erakustea

#### Maiztasun-hautatzaileak maiztasunak eta gobernatzaileak erakustea

## Hobespenak

PUZaren maiztasuna eskalatzeko monitorea konfiguratzeko, egin klik eskuineko botoiaz miniaplikazioan, eta aukeratu Hobespenak laster-menuan.

Hobespenen elkarrizketa-koadroak osagai hauek ditu:

### PUZaren maiztasuna eskalatzeko monitorearen hobespenen elkarrizketa

PUZaren maiztasuna eskalatzeko monitorearen hobespenen elkarrizketa

Monitorizatu beharreko PUZa (hainbat prozesadoretako sistemak bakarrik)

- Erabili goitibeherako zerrenda hau, monitorizatu nahi duzun PUZa hautatzeko.

  ### Monitorizatu beharreko PUZa hautatzea

  PUZaren maiztasuna eskalatzeko monitorearen hobespenen elkarrizketako PUZ hautatzailea

  Monitorizatu beharreko PUZa aukera hainbat prozesadoretako sistemetan bakarrik agertuko da.

Bistaratzeko modua

- Erabili goitibeherako zerrenda hau miniaplikazioa bistaratzeko modua hautatzeko. Modu erabilgarriak: Grafikoa, Testua eta biak (Grafikoa eta Testua)

Erakutsi PUZ maiztasuna maiztasun gisa

- Hautatu aukera hau PUZaren uneko maiztasuna bistaratzeko.

Erakutsi maiztasun-unitateak

- Hautatu aukera hau, maiztasunaren moduan maiztasun-unitateak erakusteko ala ez.

Erakutsi PUZ maiztasuna ehuneko gisa

- Hautatu aukera hau PUZaren uneko maiztasuna ehuneko gisa bistaratzeko.

Erakutsi menua

- Aukera honekin, goitibeherako maiztasun-hautatzailean zenbat informazio erakutsi hautatu ahal izango duzu (ikus gnome-cpufreq-selector). Aukerak: Maiztasunak, Gobernatzaileak Maiztasunak eta gobernatzaileak bistaratzea.

  ### Maiztasunak eta gobernatzaileak erakusteko konfiguratutako hautatzailea

  PUZaren gobernatzaileen hautatzailea