# Ένδειξη Γλώσσας Πληκτρολογίου

## Εισαγωγή

Το Πληκτρολόγιο υποδεικνύει την ενεργή ομάδα πληκτρολογίου. Η μικροεφαρμογή σας δείχνει ποια ομάδα είναι ενεργή. Πέρα από τις προκαθορισμένες λειτουργίες στο αναδυόμενο μενού, η μικροεφαρμογή Πληκτρολόγιο σας επιτρέπει μέσα από αυτό την ενεργοποίηση του εργαλείου Προτιμήσεων και την εναλλαγή ανάμεσα σε διάφορες ομάδες γλωσσών.

Για να προσθέσετε στον πίνακα εφαρμογών τη μικροεφαρμογή Ένδειξη γλώσσας πληκτρολογίου σε ένα πίνακα εφαρμογών, κάντε δεξί κλικ πάνω στον πίνακα εφαρμογών και επιλέξτε Προσθήκη στον πίνακα εφαρμογών. Επιλέξτε την μικροεφαρμογή Ένδειξη γλώσσας πληκτρολογίου στον διάλογο του Προσθήκη στον πίνακα εφαρμογών, έπειτα κάντε κλικ στο Εντάξει. Για περισσότερες πληροφορίες πάνω σε αυτό, ανατρέξτε στο Προσθήκη αντικειμένου στον πίνακα εφαρμογών.

Για την ενεργοποίηση του εργαλείου προτιμήσεων για το Πληκτρολόγιο, επιλέξτε Προτιμήσεις πληκτρολογίου στο αναδυόμενο μενού μικροεφαρμογών. Μπορεί να χρειαστεί να επισκεφτείτε αυτό το διάλογο για τη διαμόρφωση του πληκτρολογίου (επιλογή μοντέλου, διατάξεων, επιλογών, κλπ.). Για βοήθεια πάνω στις ρυθμίσεις προτιμήσεων του πληκτρολογίου, ανατρέξτε στο Ρυθμίσεις Προτιμήσεων Πληκτρολογίου.

## Εναλλαγή γλώσσας

Αρχικά, πρέπει να γνωρίζετε ότι μία ομάδα είναι ένα σύνολο χαρακτήρων, που αντιστοιχεί σε ένα σετ χαρακτήρων, σχετικά ή ανεξάρτητα με κάποια γλώσσα, όπως μία διάταξη πληκτρολογίου. Κάθε γλώσσα μπορεί να διαθέτει περισσότερα από ένα υποσύνολα, και καθένα από αυτά ονομάζεται ομάδα. Υπάρχουν πολλοί τρόποι να αλλάζετε την ομάδα που χρησιμοποιείτε στο πληκτρολόγιό σας.

Κλικ ποντικιού

- Μπορείτε να εναλλάσεστε μεταξύ ομάδων με ένα μόνο κλικ στο σχετικό εικονίδιο του πίνακα εφαρμογών. Οι ομάδες εναλλάσονται κυκλικά όπως έχει καθοριστεί στην τρέχουσα διαμόρφωση.

Αναδυόμενο Μενού

- Για την ενεργοποίηση μίας συγκεκριμένης ομάδας, επιλέξτε Ομάδες από το αναδυόμενο μενού. Από εκείνο το σημείο, επιλέξτε την ομάδα στην οποία επιθυμείτε να μεταβείτε.

Πληκτρολόγιο

- Στο εργαλείο προτιμήσεων για το Πληκτρολόγιο, μπορείτε να καθορίσετε το πλήκτρο που επιθυμείτε να χρησιμοποιείται για την εναλλαγή μεταξύ των ομάδων του πληκτρολογίου σας. Επιλέξτε Άνοιγμα προτιμήσεων πληκτρολογίου στο αναδυόμενο μενού μικροεφαρμογών, και κατόπιν καθορίστε το πλήκτρο που επιθυμείτε να χρησιμοποιείτε στην καρτέλα Επιλογές Διάταξης, στην ένδειξη Group Shift/Lock behavior.

Για προσθήκη επιπρόσθετων διατάξεων στη λίστα, ανοίξτε το εργαλείο Προτιμήσεις πληκτρολογίου. Κατόπιν επιλέξτε άλλες διατάξεις πληκτρολογίου στην Διατάξειςκαρτέλα.

## Εμφάνιση τρέχουσας διάταξης

Επιλέξτε Εμφάνιση τρέχουσας διάταξης από το αναδυόμενο μενού της μικροεφαρμογής για να δείτε ένα σχεδιάγραμμα της τρέχουσας διάταξης του πληκτρολογίου σας.

Στο παράθυρο Εμφάνιση τρέχουσας διάταξης, πιέστε ένα πλήκτρο στο πληκτρολόγιό σας για να δείτε την αναπαράσταση της λειτουργίας του στο σχεδιάγραμμα.

Κάθε πλήκτρο μπορεί να αντιστοιχίζεται μέχρι και σε τέσσερις χαρακτήρες. Αυτοί μπορούν να εμφανιστούν με διάφορους μετατροπείς πληκτρολογίου, όπως θα δείτε παρακάτω:

- Για το χαρακτήρα που εμφανίζεται στο κάτω αριστερό μέρος, πιέστε μόνο το πλήκτρο.

- Για το χαρακτήρα που εμφανίζεται στο επάνω αριστερό μέρος, πιέστε το πλήκτρο με Shift.

- Για το χαρακτήρα που εμφανίζεται στο κάτω δεξί μέρος, πιέστε το πλήκτρο με το μετατροπέα τρίτης βαθμίδας.

- Για το χαρακτήρα που εμφανίζεται στο επάνω δεξί μέρος, πιέστε το πλήκτρο με Shift και το μετατροπέα τρίτης βαθμίδας.

Ως προεπιλογή, κανένα πλήκτρο δεν έχει καθοριστεί ως μετατροπέας τρίτης βαθμίδας. Μπορείτε να καθορίσετε κάποιο πλήκτρο με αυτήν την ιδιότητα στις Επιλογές Διάταξης Προτιμήσεων Πληκτρολογίου.

## Πρόσθετες λειτουργίες

Για ενεργοποιήση του διαλόγου Πρόσθετες λειτουργίες ένδειξης γλώσσας πληκτρολογίου, επιλέξτε Πρόσθετες λειτουργίες από το αναδυόμενο μενού. Οι τρέχουσες πρόσθετες λειτουργίες εμφανίζονται στο χώρο Ενεργές πρόσθετες λειτουργίες.

Εισαγωγή Πρόσθετης Λειτουργίας

- Επιλέξτε Προσθήκη. Στο παράθυρο Προσθήκη νέας λειτουργίας, επιλέξτε μία εφαρμογή στο χώρο Διαθέσιμες εφαρμογές και κάντε κλικ στο κουμπί Εντάξει.

Απομάκρυνση Πρόσθετης Λειτουργίας

- Επιλέξτε την πρόσθετη λειτουργία που δεν επιθυμείτε πλέον στο χώρο Ενεργές πρόσθετες λειτουργίες και κάντε κλικ στο Απομάκρυνση.

Μετακίνηση στη Λίστα Πρόσθετων Λειτουργιών

- Για τη μετακίνηση αντικειμένων πάνω και κάτω μέσα στη λίστα των πρόσθετων λειτουργιών στο χώρο Ενεργές πρόσθετες λειτουργίες, επιλέξτε τη συγκεκριμένη εφαρμογή που θέλετε να μετακινήσετε, και κάντε κλικ στην επιλογή Πάνω ή Κάτω.

Αλλαγή ιδιοτήτων Πρόσθετης Λειτουργίας

- Για αλλαγή ιδιοτήτων στις πρόσθετες λειτουργίες, επιλέξτε τη λειτουργία που επιθυμείτε και κάντε κλικ στις Ιδιότητες. Οι ιδιότητες είναι διαφορετικές για κάθε πρόσθετη λειτουργία.