# Hangerőszabályzó kézikönyve

## Bevezetés

### A Hangerőszabályzó kisalkalmazás

A Hangerőszabályzó kisalkalmazás képe. Egy hangszórót ábrázol.

A Hangerőszabályzó kisalkalmazás lehetővé teszi a rendszer hangerejének beállítását. A kisalkalmazás ikonja változik a beállított hangerő függvényében. Például ha alacsony hangerőt választ, egy a hangszóróból kiinduló hanghullám jelenik meg a kisalkalmazás ikonján. Ahogy növeli a hangerőt, úgy jelennek meg újabb hanghullámok.

### A Hangerőszabályzó felvétele a panelre

A Hangerőszabályzó felvételéhez kattintson jobb egérgombbal a panelre, válassza a Hozzáadás a panelhez menüpontot. Válassza a Hangerőszabályzót a Hozzáadás a panelhez ablakban, majd válassza az OK gombot.

## A Hangerőszabályzó használata

### Hangerő növelése

Kattintson a kisalkalmazásra a csúszka megjelenítéséhez. A hangerő növeléséhez húzza (egérrel vagy a nyílbillentyűkkel) feljebb a csúszka gombját. A halkításhoz mozgassa a gombot lejjebb.

### A hangok elnémítása

A hangok elnémításához kattintson jobb egérgombbal a kisalkalmazásra, majd válassza a Némítás menüpontot.

### További lehetőségek elérése

További hangerőszabályzással kapcsolatos lehetőségeket érhet el, ha jobb egérgombbal a kisalkalmazásra kattint, majd a Hangerőszabályzó megnyitása lehetőséget választja.

## Hangerőszabályzó személyre szabása

A Hangerőszabályzó beállításához kattintson jobb egérgombbal a kisalkalmazásra, majd válassza a Beállítások lehetőséget.

A Hangerőszabályzó automatikusan tölti fel a Hangerőszabályzó beállításai ablakot a hangkártya szolgáltatásainak megfelelően.

Hangcsatornák

- Válassza ki azt a kimeneti csatornát, melyet szabályozni kíván a kisalkalmazással:

  - Fő hangerő

  - PCM

  - PC hangszóró

  - Vonalbemenet

  - Mikrofon

  - CD

  - Felvétel

  - 1. vonal

  - 2. vonal

Kattintson a Bezárás gombra a Hangerőszabályzó beállításai ablak bezárásához.