# Paneleko zakarrontziaren eskuliburua

## Sarrera

Paneleko Zakarrontzia miniaplikazioak aukera ematen dizu zaborra paneletik kudeatzeko.

Paneleko zakarrontziak mahaigaineko zakarrontziak bezala funtzionatzen du, baina oso erabilgarria da, panelak beti ikus daitezkeelako.

### Paneleko zakarrontzia panel batean gehitzea

Paneleko zakarrontzia miniaplikazioa panel batean gehitzeko, jarraitu urrats hauek:

1. Egin klik eskuin botoiarekin miniaplikazioa gehitu nahi duzun lekuan.

2. Aukeratu Gehitu panelari.

3. Korritu behera Gehitu panelari elkarrizketako elementuen zerrendan, eta hautatu Zakarrontzia.

4. Sakatu Gehitu.

Panelarekin lan egiteko informazio gehiago lortzeko, ikus Mahaigaineko erabiltzailearen gida.

## Erabilera

### Paneleko zakarrontzia

### Elementuak zakarrontzira eramatea

Elementuak zakarrontzira eramateko, arrasta itzazu fitxategi-kudeatzailetik Paneleko zakarrontzia miniaplikaziora.

### Zakarrontzia hustea

Zakarrontziko elementu guztiak betiko ezabatzeko, egin klik eskuin botoiarekin miniaplikazioan, eta aukeratu Hustu zakarrontzia.

### Zakarrontzia irekitzea

Zakarrontzia irekitzeko, egin klik eskuineko botoiarekin miniaplikazioan, eta aukeratu Ireki. Zakarrontziaren leihoa Nautilus fitxategi-kudeatzailean irekitzen da.