# Manual del controlador de volum

## Introducció

### Miniaplicació del controlador del volum

Mostra la miniaplicació del controlador del volum. Conté una imatge d'un altaveu.

La miniaplicació del controlador del volum us permet controlar el volum del so del sistema. La icona de la miniaplicació canvia segons el nivell de volum que hàgiu seleccionat. Per exemple, si seleccioneu un nivell baix, la icona només mostra una ona de so que surt de la icona de l'altaveu. A mesura que incrementeu el volum, la icona mostra més ones de so.

### Per a afegir el controlador de volum al quadre

Per a afegir el controlador de volum a un quadre, feu clic amb el botó secundari sobre el quadre, després premeu Afegeix al quadre. Seleccioneu el controlador de volum en el diàleg d'Afegeix al quadre, després feu clic a D'acord.

## Utilització del controlador del volum

### Per a ajustar el volum

Feu clic en la miniaplicació perquè mostri el lliscador. Per a incrementar el volum, moveu el lliscador cap amunt. Per a abaixar el volum, moveu el lliscador cap avall.

### Per a apagar el volum

Per a apagar el volum, feu clic amb el botó secundari a la miniaplicació i després escolliu Silencia.

### Per a accedir a característiques addicionals

Per a accedir a característiques addicionals per a treballar amb el volum, feu clic amb el botó secundari a la miniaplicació i seleccioneu Obre el controlador del volum. S'inicia una aplicació de control del volum que us permet controlar el volum i balancejar els nivells per a la reproducció d'àudio o enregistrament.

## Personalització del controlador del volum

Per a configurar el controlador del volum, feu clic amb el botó secundari a la miniaplicació i seleccioneu Preferències.

El controlador de volum omple el diàleg de Preferències del controlador del volum dinàmicament, basant-se en la funcionalitat que permesa per la targeta de so.

Canals d'àudio

- Seleccioneu el canal d'àudio de sortida que voleu controlar:

  - Volum

  - PCM

  - Altaveu

  - Línia d'entrada

  - Micròfon

  - CD

  - Enregistrament

  - Línia-1

  - Línia-2

Feu clic a Tanca per a tancar el diàleg de Preferències del controlador del volum.