# Manual de la línia d'ordres

## Introducció

### Línia d'ordres

Mostra la línia d'ordres.

La línia d'ordres proporciona una línia d'ordres que podeu utilitzar a qualsevol quadre de l'escriptori.

La línia d'ordres conté els elements interactius següents:

Camp Entrada

- Al camp d'entrada podeu introduir-hi ordres, macros i programes.

Botó Explorador — el pic

- Podeu utilitzar el botó Explorador per a cercar programes al sistema operatiu. Una icona amb un cercle sòlid identifica el botó Explorador.

Botó Historial — la fletxa cap avall

- Podeu utilitzar el botó Historial per a obtenir ordres anteriors. Una icona amb una fletxa cap avall identifica el botó Historial.

### Funcions

Llista de l'historial d'ordres executades anteriorment

- Podeu executar ordres directament des del visualitzador de la llista de l'historial. També podeu rotar-ne el contingut mitjançant el camp d'entrada per a mostrar i després executar una ordre. Apareixerà una barra de desplaçament vertical quan hi hagi 20 o més ordres a la llista de l'historial. Per a obtenir més informació vegeu la command-line-histlist.

Funció de compleció automàtica basada en l'historial

- La línia d'ordres utilitza una funció de compleció automàtica basada en l'historial per a completar les ordres del camp d'entrada. Aquesta funció compara el contingut del camp d'entrada amb la llista de l'historial. Si la línia d'ordres troba una coincidència llavors la miniaplicació completarà l'ordre. Per a obtenir més informació vegeu la nota a la command-line-histlist.

Funció de compleció d'ordres a petició de l'usuari

- Aquesta funció de compleció d'ordres compara els caràcters de les cadenes al camp d'entrada amb les ordres al camí de l'usuari. La funció de compleció d'ordres és útil si no sabeu la seqüència exacta de caràcters o com s'escriu una ordre. Després d'introduir les primeres lletres del nom de l'ordre, premeu la tecla Tab. Si la línia d'ordres reconeix la seqüència de caràcters com a única, llavors la miniaplicació completarà el nom de l'ordre. Per a obtenir més informació vegeu la command-line-run.

Funcionalitat de macro

- La funcionalitat de macro proporciona fins a 99 dreceres d'ordres. A més de les ordres predefinides podeu crear les vostres pròpies per a utilitzar amb la línia d'ordres. Per a obtenir més informació vegeu la command-line-macros.

### Com afegir la línia d'ordres a un quadre

Per a afegir la línia d'ordres a un quadre, feu clic amb el botó secundari al quadre i trieu Afegeix al quadre. Seleccioneu Línia d'ordres al diàleg Afegeix al quadre i feu clic a D'acord.

## Execució d'ordres

### Com executar una ordre des del camp d'entrada

Per a executar una ordre des del camp d'entrada realitzeu els passos següents:

1. Introduïu l'ordre al camp d'entrada.

   Per a fer que la línia d'ordres intenti completar el nom de l'ordre, premeu la tecla Tab.

2. Introduïu les opcions de la línia d'ordres, si n'hi ha, al camp d'entrada.

3. Premeu la tecla Retorn.

Si l'ordre que heu introduït no es pot executar, l'ordinador emetrà un avís sonor i la miniaplicació indicarà que l'ordre no s'ha pogut executar tot mostrant un signe d'interrogació (?) abans de l'ordre. Comproveu que heu especificat l'ordre correctament. Fent clic a la línia d'ordres el signe d'interrogació desapareixerà automàticament.

Si l'opció de compleció automàtica està seleccionada, la línia d'ordres cercarà una coincidència a la llista de l'historial durant els passos 1 i 2. Per a obtenir més informació vegeu la command-line-histauto.

### Compleció automàtica basada en l'historial

Podeu habilitar o inhabilitar aquesta opció dins del menú Preferències a la pestanya General sota Compleció automàtica. Seleccioneu Habilita la compleció automàtica basada en l'historial per a indicar a la línia d'ordres que compari el camp d'entrada amb la llista de l'historial i completi les ordres on hi hagi una coincidència.

Si l'opció de compleció automàtica està seleccionada, la línia d'ordres cercarà una coincidència a la llista de l'historial durant els passos 1 i 2 de la command-line-run. Si hi ha una coincidència a la llista de l'historial, la línia d'ordres completarà l'ordre. Per a acceptar l'ordre, premeu la tecla Retorn. Si no voleu acceptar l'ordre, introduïu més caràcters al camp d'entrada.

### Com executar un programa del sistema de fitxers

Feu clic al botó Explorador per a mostrar el sistema de fitxers i feu doble clic al programa que voleu executar.

Podeu utilitzar la línia d'ordres per a executar scripts, ordres o altres programes del sistema de fitxers.

### Com executar una ordre, macro o programa des de la llista de l'historial

Podeu executar una ordre, macro o programa que s'hagi executat anteriorment des de la llista de l'historial de les maneres següents:

- Feu clic al botó Historial per a mostrar la llista de l'historial. Feu clic a un element de la llista de l'historial per a executar l'ordre, macro o programa que necessiteu.

- Feu clic al camp d'entrada i utilitzeu les fletxes cap amunt i cap avall del teclat per a rotar la llista de l'historial. Premeu Retorn per a executar una ordre, macro o programa específic quan l'element de la llista de l'historial que vulgueu es mostri al camp d'entrada.

#### Compleció automàtica basada en l'historial

Podeu habilitar o inhabilitar aquesta opció dins del menú Preferències a la pestanya General sota Compleció automàtica. Seleccioneu Habilita la compleció automàtica basada en l'historial per a indicar a la línia d'ordres que compari el camp d'entrada amb la llista de l'historial i completi les ordres on hi hagi una coincidència.

## Utilització de dreceres o macros

La funcionalitat de macro proporciona fins a 99 dreceres d'ordres. A més de les ordres predefinides podeu crear les vostres pròpies per a utilitzar amb la línia d'ordres.

### Com executar una macro des del camp d'entrada

Per a executar una macro que estigui definida a la llista de la command-line-prefs-2 de la línia d'ordres, introduïu-la camp d'entrada i premeu la tecla Retorn.

La funció de la command-line-histauto també funciona amb macros.

La llista següent mostra alguns exemples de les macros de la línia d'ordres:

`http://` o `www.` | Qualsevol entrada que comenci amb `http://` o `www.` s'interpretarà com a URL i es carregarà al navegador web.
`ftp://` o `ftp.` | Qualsevol entrada que comenci amb `ftp://` o `ftp.` s'interpretarà com un URL i es carregarà al programa FTP predeterminat.
`dictionary:` | Utilitzeu `dictionary:` per a cercar una paraula utilitzant el Diccionari del GNOME.
`google:` | Utilitzeu `google:` per a cercar quelcom utilitzant el motor de cerca del Google.
`av:` | Utilitzeu `av:` per a cercar quelcom utilitzant el motor de cerca de l'Altavista.
`yahoo:` | Utilitzeu `yahoo:` per a cercar quelcom utilitzant el motor de cerca del Yahoo.
`fm:` | Utilitzeu `fm:` per a cercar paquets a la base de dades de paquets del Freshmeat.

### Personalització de les macros

#### Configuració de les macros

Configuració de les macros

Aquesta pestanya conté una llista de les macros que podeu utilitzar amb la línia d'ordres. La llista conté la informació següent:

- Una llista d'expressions regulars UNIX a la columna Patró.

  Una expressió regular és un patró de caràcters o números que podeu utilitzar per a fer coincidir amb cadenes. Vegeu la pàgina del manual `regex` per a obtenir més informació sobre com crear una expressió regular.

- Una llista d'ordres a la columna Ordre.

  Una ordre s'executa si el patró corresponent coincideix amb el text que introduïu al camp d'entrada. Les macros són ordres que poden admetre paràmetres analitzats per l'expressió regular.

Per a afegir una macro nova, feu clic al botó Afegeix una macroinstrucció. Per a suprimir una macro, seleccioneu la macro i feu clic al botó Suprimeix una macroinstrucció.

## Personalització de l'aparença

### Preferències

Diàleg de preferències
Per a configurar l'aparença de la línia d'ordres, feu clic amb el botó secundari a l'àrea de la miniaplicació fora dels elements interactius, trieu Preferències i seleccioneu la pestanya General.

Per a moure la línia d'ordres:

- Seleccioneu Mostra la nansa per a adjuntar una nansa a la vora de la miniaplicació. Podeu utilitzar la nansa per a arrossegar la pantalla de la línia d'ordres a qualsevol ubicació de l'escriptori.

Per a afegir un contorn:

- Seleccioneu aquesta opció per a mostrar un marc al voltant de la línia d'ordres.

Per a canviar l'amplada:

- Utilitzeu la casella de selecció Amplada . . . píxels per a especificar l'amplada de la miniaplicació.

Per a ajustar el tema de colors:

- - Seleccioneu Utilitza els colors del tema predeterminat per a utilitzar els colors predeterminats del tema del GNOME.

  - Feu clic al botó Color del text de la línia d'ordres per a seleccionar un color per al text de la línia d'ordres. Aquest botó no està disponible si la casella de selecció Utilitza els colors del tema predeterminat està seleccionada.

  - Feu clic al botó Color de fons de la línia d'ordres per a seleccionar un color per al fons del camp d'entrada. Aquest botó no està disponible si la casella de selecció Utilitza els colors del tema predeterminat està seleccionada.