# Manual del monitor de càrrega de bateria

## Introducció

### Miniaplicació del monitor de càrrega de bateria

La miniaplicació del monitor de càrrega de bateria.

El monitor de càrrega de bateria mostra l'estat de les bateries de l'ordinador portàtil. El monitor us pot dir la capacitat restant, tant visualment com en percentatge, així com oferir una estimació del temps que queda basada en la taxa actual d'utilització.

### Com afegir el monitor de càrrega de bateria al quadre

Per a afegir el monitor de càrrega de bateria al quadre, feu clic amb el botó secundari al quadre i seleccioneu Afegeix al quadre. Seleccioneu Monitor de càrrega de bateria al diàleg Afegeix al quadre i feu clic a D'acord.

La disposició de la miniaplicació del monitor de càrrega de bateria varia en funció de la mida i el tipus de quadre en el qual resideix la miniaplicació.

### Interfície de gestió de l'energia

El monitor de bateria admet diverses interfícies de gestió de l'energia. Si està disponible, el monitor intentarà utilitzar el HAL (Hardware Abstraction Layer) de la freedesktop.org. Si no està disponible o no és compatible amb la vostra plataforma, el monitor de bateria intentarà accedir directament al sistema de gestió de l'energia.

No totes les interfícies de gestió de l'energia estan disponibles per a tots el proveïdors, i alguns proveïdors afegeixen les seves per a plataformes i maquinaris específics. Si el monitor de bateria proporciona informació incorrecte de la bateria, vegeu la battstat-troubleshooting.

### Obtenció d'ajuda

Si el monitor de bateria no us funciona, consulteu aquests recursos addicionals:

- battstat-troubleshooting;

- Llista de correu del GNOME

## Preferències

Per obrir les preferències del monitor, feu clic amb el botó secundari al monitor en el quadre i trieu Preferències

### Menú contextual (de fer clic amb el botó secundari) del monitor de càrrega de bateria

Menú contextual del monitor de càrrega de bateria

### Diàleg de preferències

Diàleg de preferències

Aparença

- Visualització compacta

- Aquesta vista mostra un gràfic al quadre, ja sigui una bateria vertical per a indicar la capacitat restant o un endoll per a indicar que el portàtil està connectat a una font d'alimentació externa.

  ### Visualització compacta

  Visualització compacta

  La visualització compacta és la visualització predeterminada del monitor al GNOME 2.12.

Visualització expandida

- La visualització expandida és l'aspecte de les versions anteriors del GNOME. Té el gràfic més gran per a la bateria així com un gràfic separat que indica en quin estat es troba la bateria.

  ### Visualització expandida

  Visualització expandida

Mostra el temps/percentatge

- En seleccionar aquesta opció es mostrarà una de dues informacions. Mostra el temps restant, que us dirà quantes hores i minuts queden fins que la bateria estigui totalment descarregada o recarregada. Mostra el percentatge restant, que us indicarà el percentatge de càrrega restant de la bateria.

Notificacions

- - Avisa quan la càrrega de la bateria baixi a

    En seleccionar aquesta opció es mostrarà un diàleg d'avís cada vegada que la bateria del portàtil assoleixi el valor especificat, ja sigui com a percentatge restant o com a un nombre de minuts restants. Això indica que la quantitat de càrrega restant de la bateria és críticament baixa. Podeu descartar aquest diàleg, en cas contrari desapareixerà automàticament en connectar el portàtil a la xarxa elèctrica.

  - Notifica quan la bateria estigui completament recarregada

    En seleccionar aquesta opció se us notificarà quan la bateria estigui totalment carregada. Si heu compilat el monitor de càrrega de bateria amb compatibilitat amb la libnotify, se us mostrarà una notificació no intrusiva des del monitor al quadre.

## Resolució de problemes

Degut a la complexitat de la gestió d'energia i les grans diferències entre cadascun dels diferents sistemes de gestió d'energia disponibles, la depuració d'errors en el monitor de bateria pot ser difícil. Haureu de determinar si l'error és provocat pel monitor de bateria o si és un error de la informació proporcionada per l'ordinador.

La informació següent pot ser útil per a la resolució de problemes sobre què no funciona al monitor de bateria. No és en absolut exhaustiva. Si trobeu un error amb el monitor de càrrega de bateria (que no sigui causat per una una informació errònia de l'ACPI), informeu.

### Determinació de l'interfície

Si esteu utilitzant la capa d'abstracció de maquinari (vegeu la battstat-power-backends) llavors s'indicarà en el diàleg «Quant a» amb la col locació d'una estrella que apareix al costat de l'autor de l'interfície del HAL.

#### Comproveu que esteu utilitzant l'interfície del HAL

Visualització expandida

Altres interfícies no proporcionen actualment una indicació de que s'estan utilitzant, per a la qual cosa haureu d'endevinar-ho en funció del maquinari. La majoria dels PC portàtils moderns utilitzen l'interfície de l'ACPI. Aquesta també és l'interfície amb el major nombre d'inconsistències.

### Comprovació de la informació de l'ACPI

Si esteu utilitzant l'interfície de l'ACPI per el monitor de càrrega de bateria, és important comprovar que l'ACPI us proporciona la informació correcta. Si no és així, llavors haureu d'intentar actualitzar el DSDT o alguna altra cosa relacionada amb l'ACPI.

#### Exemple de sortida de l'ACPI

    [rupert@laptop ~]$ cat /proc/acpi/battery/BAT1/info
    present:                 yes
    design capacity:         41040 mWh
    last full capacity:      37044 mWh
    battery technology:      rechargeable
    design voltage:          10800 mV
    design capacity warning: 745 mWh
    design capacity low:     0 mWh
    capacity granularity 1:  10 mWh
    capacity granularity 2:  10 mWh
    model number:            G71C00056110
    serial number:           0000000008
    battery type:            Li-ION
    OEM info:
    [rupert@laptop ~]$ cat /proc/acpi/battery/BAT1/state
    present:                 yes
    capacity state:          ok
    charging state:          discharging
    present rate:            11232 mW
    remaining capacity:      27140 mWh
    present voltage:         11400 mV
    [rupert@laptop ~]$

Podeu calcular ràpidament el percentatge restant utilitzant la capacitat restant dividida per l'última capacitat completa, podeu calcular el temps restant prenent la capacitat restant dividida per l'interval actual.

### HAL (capa d'abstracció de maquinari)

Podeu comprovar si el HAL ha detectat la bateria utilitzant l'ordre `hal-device-manager`. Si el HAL no ha detectat la bateria o s'ha obtingut una informació errònia, podeu intentar inhabilitar l'interfície del HAL mitjançant l'establiment d'una clau al GConf.

Seleccioneu l'Editor de la configuració del menú Aplicacions, sota les Eines del sistema. Busqueu el valor de la clau `OAFIID:GNOME_BattstatApplet` que hauria d'estar ubicat al camí `/apps/panel/applets`.

Assumint que el camí és `/apps/panel/applets/applet_1`. A `/apps/panel/applets/applet_1/prefs` afegiu una Nova clau ... anomenada no_hal i establiu-la al valor booleà de «true». Això inhabilitarà la utilització del HAL (vegeu la battstat-troubleshooting-backends per a aprendre com comprovar-ho).