# Manual del l'indicador del teclat

## Introducció

L'indicador del teclat indica el grup de teclat actiu. La miniaplicació us mostra quin grup utilitzeu actualment. Apart de les funcions del menú emergent estàndards de les miniaplicacions, el menú emergent de la miniaplicació de l'indicador del teclat us permet obrir l'eina de preferències de la miniaplicació i canviar entre grups d'idiomes.

Per a afegir l'indicador del teclat al quadre, feu clic amb el botó secundari en el quadre i escolliu Afegeix al quadre. Seleccioneu l'Indicador del teclat en el diàleg Afegeix al quadre i després feu clic a D'acord. Per a més informació al respecte, vegeu Afegir un objecte al quadre.

Per a obrir l'eina de preferències del teclat, escolliu Preferències del teclat en el menú emergent de la miniaplicació. Heu d'utilitzar aquest diàleg per a poder configurar el teclat (escollir el model, les disposicions, les opcions, etc.). Vegeu la Configuració de les preferències del teclat per a més informació sobre les preferències del teclat.

## Canviar l'idioma

Primer, heu de saber que un grup és un conjunt caràcters, tan si és un conjunt de caràcters d'un idioma o no té cap relació amb un idioma en concret, com el Dvorak per exemple. Cada idioma pot tenir més d'un subconjunt i cada un d'aquests és un grup. Teniu moltes maneres per a poder canviar el grup que utilitzeu actualment en el teclat.

Amb el ratolí

- Podeu canviar entre grups si feu un clic en la icona de la miniaplicació en el quadre. Els grups es canvien de manera cíclica, determinada per la configuració actual.

Menú emergent

- Per a especificar un grup en concret, seleccioneu Grups en el menú emergent. Des d'allà podeu seleccionar el grup al que voleu canviar.

Teclat

- En l'eina de preferències del teclat podeu establir quina tecla voleu fer servir per a canviar entre grups de teclat. Escolliu Preferències del teclat en el menú emergent de la miniaplicació i escolliu la tecla que voleu utilitzar a Canvi de grup/Comportament de blocatge que està a la pestanya Opcions de la disposició.

Per a afegir altres disposicions a la llista, obriu l'eina de preferències del teclat. Escolliu altres disposicions en la pestanya Disposicions.

## Visualització de la disposició

Escolliu Mostra la disposició actual des del menú emergent de la miniaplicació per a veure un diagrama de la disposició del teclat actual.

En la finestra Disposició del teclat, premeu una tecla del teclat perquè es ressalti la representació en el diagrama.

Cada tecla en el diagrama té fins a quatre caràcters. Es poden fer amb diferents modificadors del teclat, com segueix:

- Pel caràcter que es mostra a baix a l'esquerra, premeu la tecla.

- Pel caràcter que es mostra a dalt a l'esquerra, premeu la tecla amb la tecla de majúscules.

- Pel caràcter que es mostra a baix a la dreta, premeu la tecla amb la modificadora de tercer nivell.

- Pel caràcter que es mostra a dalt a la dreta, premeu la tecla amb la tecla de majúscules i la modificadora de tercer nivell.

Per defecte, no hi ha cap tecla assignada com a modificadora de tercer nivell. Podeu assignar una tecla com a modificadora de tercer nivell en les preferències de les opcions de la disposició del teclat.

## Connectors

Per a obrir el diàleg de Connectors de l'indicador del teclat, seleccioneu en el menú emergent l'opció de Connectors. A l'àrea de Connectors actius es mostren els connectors activats.

Afegir connectors nous

- Feu clic a Afegeix. En la finestra d'Afegeix un connector, seleccioneu un connector de l'àrea de Connectors disponibles i feu clic en el botó D'acord.

Suprimir un connector

- Seleccioneu el connector que ja no voleu més en l'àrea de Connectors actius i feu clic a Suprimeix.

Moure els elements en la llista de connectors

- Per a moure els elements cap amunt i cap avall en la llista de connectors de l'àrea de Connectors actius, seleccioneu el connector que voleu moure i feu clic a Puja o Baixa. Podeu fer servir les fletxes del teclat per a moure el punt de selecció cap amunt o cap avall.

Canviar les propietats d'un connector

- Per a canviar les propietats dels connectors, seleccioneu el connector que voleu i feu clic a Propietats. Les propietats canvien segons cada connector.