# Eguraldi-informazioaren eskuliburua

## Sarrera

### Eguraldi-informazioa

Eguraldi-informazioa erakusten du. Eguraldiaren ikonoa eta uneko tenperatura ditu.

Eguraldi-informazioak Estatu Batuetako National Weather Service (NWS) zerbitzarietatik (Interactive Weather Information Network (IWIN) barne) eta beste eguraldi-zerbitzu batzuetatik deskargatzen du eguraldiari buruzko informazioa. Eguraldiari buruzko informazioa eta iragarpenak ordenagailuan ikusteko erabil dezakezu Eguraldi-informazioa.

Ordenagailua suebaki baten atzean badago, proxy zerbitzari bat beharko duzu eguraldi-zerbitzarietan sartu ahal izateko. Proxy zerbitzaria erabiltzeko GNOME mahaigaina konfiguratzeko, erabili hobespen-tresnak Internet konexioetarako erabili beharreko proxy zerbitzaria zehazteko.

Eguraldi-informazioak kokaleku lehenetsiari edo zuk zehaztutakoari buruzko informazio hau bistaratzen du:

- Nolako eguraldia egiten duen adierazten duen ikono bat. Ikus gweather-introduction-icons.

- Uneko tenperatura.

### Paneleko eguraldi-ikonoak

Ikonoa | Azalpena
Eguzkitsua Gaua | Eguzkitsu eta ona dago.
Zertxobait hodeitsua Gaua, zertxobait hodeitsua | Ostarteak daude.
Hodeitsua | Hodeiak daude.
Lainotsua | Lainoa dago, edo estalia dago.
Euria | Euria ari du, edo hezetasun handia dago.
Elurra | Elurra ari du.
Ekaitza | Ekaitz-giroa dago.

### Eguraldi-informazioa panel bati gehitzeko

Eguraldi-informazioa panel batean gehitzeko, egin klik eskuin-botoiarekin panelean, eta aukeratu Gehitu panelari. Hautatu Eguraldi-informazioa, Gehitu panelari elkarrizketan, eta hautatu Ados.

## Hobespenak

Hobespenen elkarrizketan sartzeko, egin klik eskuineko botoiarekin paneleko Eguraldi-informazioan.

### Eguraldi-informazioaren menua

Laster-menua

### Kokaleku jakin batera aldatzea

#### Kokaleku-hobespenak

Kokaleku-hobespenak

Eguraldi-informazioa panel batean lehen aldiz gehitzen duzunean, aplikazioak Pittsburg, Pennsylvaniako eguraldia erakusten du lehenespenez. Beste leku bateko eguraldia ikusteko, jarraitu urrats hauek:

1. Egin klik eskuineko botoiaz aplikazioan.

2. Aplikazioaren laster-menuan, aukeratu Hobespenak. Eguraldiaren hobespenen elkarrizketa-koadroa irekiko da.

3. Hautatu Kokalekua fitxa. Kokalekua atal fitxadunean hainbat eskualde, azpieskualde eta herriren zerrenda ematen da.

4. Eskualde bateko azpieskualdeak ikusteko, egin klik eskualdearen ondoko gezian.

5. Azpieskualde bateko herriak ikusteko, egin klik azpieskualdearen ondoko gezian.

6. Egin klik herri batean. Aplikazioa herri horretako eguraldiaren informazioa eskuratzen ari den bitartean, "Eguneratzen" argibidea bistaratuko da ikonoa seinalatzean.

7. Egin klik Itxi botoian, Eguraldiaren hobespenen elkarrizketa-koadroa ixteko.

Nahi izanez gero, saiatu zure herriaren izena bilatzen Bilatu eremuan izena sartuz. Kontuan hartu: elkarren ondoan dauden hirien kasuan, edo aireporturik ez duten hirien kasuan, agian hurbil dagoen eskualdeko beste hiri bat hautatu beharko duzu.

### Eguraldi-informazioa eguneratzea

Eguraldi-informazioak panelean bistaratzen duen informazioa eguneratzeko, egin klik eskuineko botoiaz ikonoan, eta aukeratu Eguneratu.

Eguraldi-informazioa maiztasun jakin batekin eguneratzeko, jarraitu urrats hauek:

1. Joan laster-menura, eta hautatu Hobespenak.

2. Orokorra fitxaren azpiko Eguraldiaren hobespenen elkarrizketa-koadroan, hautatu Eguneratu automatikoki ... minutuz behin aukera.

3. Erabili minutuen biratze-botoia Eguraldi-informazioa eguneratzeko maiztasuna zehazteko. Lehenespenez, hogeita hamar minutuz behin eguneratzen da.

4. Egin klik Itxi botoian, Eguraldiaren hobespenen elkarrizketa-koadroa ixteko.

### Unitateak aldatzea

#### Hobespen orokorrak

Hobespen orokorrak

Joan laster-menura, eta hautatu Hobespenak. Orokorra fitxaren azpiko Eguraldiaren hobespenen elkarrizketa-koadroan, hautatu erabili nahi duzun neurri-unitatea.

Hainbat neurri daude aukeran: metrikoak, anglosaxoiak, nazioarteko sistemakoak eta beste hainbat. Lehenetsia izango da gure ustez zure eskualdean erabiltzen dena, zure hautapen lokaletan oinarrituta.

## Xehetasunak

To view detailed weather information, right-click on the Weather Report, then choose Details. The Weather Report displays the Details dialog. The Details dialog contains the following default tabbed sections:

- Uneko egoera

- Iragarpena

- Radar-mapa (aukerakoa)

### Uneko egoera

#### Eguraldi-informazioaren xehetasunak

Eguraldi-informazioaren xehetasunak

Uneko egoera atal fitxadunean datu hauek ematen dira:

Herria | Nongo eguraldiaz ari den.
Azken eguneratzea | Eguraldi-zerbitzarian noiz egin den azken eguneratzea.
Egoera | Eguraldiaren egoera orokorra.
Zerua | Zeruaren egoera orokorra.
Tenperatura | Uneko tenperatura.
Kondentsazio-puntua | Kondentsazioa zein tenperaturatan gertatzen den.
Hezetasuna | Atmosferako hezetasunaren ehunekoa.
Haizea | Haizeak nondik jotzen duen eta zein abiaduratan.
Presioa | Presio atmosferikoa.
Ikusgaitasuna | Dagoen argiarekin eta egoera atmosferikoarekin ikusten den eremua.
Egunsentia | Zure herrian eguzkia aterako den orduaren kalkulua
Eguzki-sartzea | Zure herrian eguzkia sartuko den orduaren kalkulua

Egunsentiaren eta eguzki-sartzearen orduak kalkulatzeko, ordenagailuan gordeta dagoen latitude- eta longitude-informazioa erabiliko da. Baldintza batzuk, argiak airean zehar duen errefrakzioa esate baterako, zailak dira modelatzen. Horren ondorioz, egunsentirako eta eguzki-sartzerako kalkulatutako balioek 10 minutu arteko desfasea izan dezakete.

### Iragarpena

Iragarpena atal fitxadunean leku horretarako hurrengo egunetarako (normalean hurrengo bost egunetarako) iragarpena bistaratzen da.

AEBetako, Australiako eta Erresuma Batuko leku batzuetarako bakarrik daude erabilgarri iragarpenak.

### Radar-mapa

Lehenespenez, Radar-mapa atal fitxaduna ez da bistaratzen Iragarpenaren elkarrizketa-koadroan. Radar-mapak www.weather.com gunetik deskargatzen ditu Eguraldi-informazioak. Radar-mapa ez badago erabilgarri www.weather.com gunean, galdera-marka bat bistaratuko da. www.weather.com webgunera joateko, egin klik Bisitatu Weather.com botoian.

Radar-mapa gaitzeko, jarraitu urrats hauek:

1. Joan Eguraldiaren hobespenen elkarrizketara: hautatu laster-menuko Hobespenak.

2. Orokorra fitxan, hautatu Gaitu radar-mapa aukera.

3. Lehenespenez, radar-mapak www.weather.com gunetik deskargatzen ditu Eguraldi-informazioak. Hautatu Erabili helbide pertsonalizatua radar-maparentzat aukera, radar-mapak beste Internet helbideren batetik deskarga ditzan. Idatzi helbidea Helbidea testu-koadroan.

Kokaleku gehienek ez dute radar-mapa lehenetsirik, AEBetatik kanpokoek bereziki. Kokaleku gehienek zure URL pertsonalizatua sartzea eskatuko dizute, radar-mapa lortu ahal izateko.