# Manual del butlletí meteorològic

## Introducció

### Informe del butlletí meteorològic

Mostra el butlletí meteorològic. Conté una icona amb el temps i la temperatura actuals

El butlletí meteorològic baixa la informació del temps dels servidors de l'U.S. National Weather Service (NWS), incloent la Interactive Weather Information Network (IWIN) i altres serveis meteorològics. Podeu utilitzar el butlletí meteorològic per a mostrar la informació del temps actual i per a tenir un pronòstic al vostre ordinador.

Si l'equip es troba darrere d'un tallafoc, haureu d'utilitzar un servidor intermediari per a accedir als servidors del temps. Si heu de configurar l'escriptori del GNOME per a utilitzar un servidor intermediari, utilitzeu les eines de preferència per a especificar el servidor intermediari de xarxa per a connexions a Internet.

El butlletí meteorològic mostra la informació següent per a la ubicació per defecte o una ubicació que especifiqueu:

- Una icona del temps que representa les condicions meteorològiques generals. Vegeu la gweather-introduction-icons.

- La temperatura actual.

### Icones del temps al quadre

Icona | Descripció
Assolellat de l'estoc Nit de l'estoc | Està serè amb bon temps.
Parcialment ennuvolat de l'estoc Nit parcialment ennuvolada de l'estoc | Està mig ennuvolat.
Ennuvolat de l'estoc | Està ennuvolat.
Boirina | Hi ha boira o el cel cobert.
Pluja de l'estoc | Està plovent o hi ha humitat.
Neu de l'estoc | Està nevant.
Tempesta de l'estoc | Hi ha tempesta.

### Com afegir el butlletí meteorològic al quadre

Per a afegir el butlletí meteorològic al quadre, feu clic amb el botó secundari sobre el quadre i trieu Afegeix al quadre. En el diàleg Afegeix al quadre seleccioneu Butlletí meteorològic i després feu clic a Afegeix.

## Preferències

Al diàleg de preferències s'hi accedeix en fer clic amb el botó secundari sobre el butlletí meteorològic en el quadre.

### Menú del butlletí meteorològic

Menú contextual

### Com canviar a una ubicació determinada

#### Preferències de la ubicació

Preferències de la ubicació

Quan afegiu el butlletí meteorològic per primer cop al quadre, l'aplicació mostra el temps de Pittsburg, Pennsilvània, per defecte. Per a visualitzar el temps d'una ubicació diferent, realitzeu els passos següents:

1. Feu clic amb el botó secundari sobre l'aplicació.

2. Trieu Preferències al menú emergent de l'aplicació. L'aplicació mostrarà el diàleg Preferències del butlletí meteorològic.

3. Seleccioneu la pestanya Ubicació. La pestanya Ubicació conté una llista de les regions geogràfiques, les subregions i ubicacions específiques.

4. Feu clic a la fletxa situada al costat d'una regió per a veure'n les subregions.

5. Feu clic a la fletxa situada al costat d'una subregió per a veure'n les ubicacions.

6. Feu clic a una ubicació. Mentre l'aplicació obté la informació del temps per a la ubicació nova, l'indicador de funció «S'està actualitzant» es mostra quan apunteu a la icona.

7. Feu clic a Tanca per a sortir del diàleg Preferències del butlletí meteorològic.

Podeu provar la cerca introduint el nom de la vostra ciutat al camp Cerca. Fixeu-vos que per ciutats molt properes o ciutats sense aeroport, és possible que hàgiu de triar una ciutat propera de la regió.

### Com actualitzar la informació del temps

Per a actualitzar la informació del temps que el butlletí meteorològic mostra al quadre, feu clic amb el boto secundari sobre la icona, i trieu Actualitza.

Per a actualitzar automàticament la informació del temps a intervals regulars, realitzeu els passos següents:

1. Aneu al menú fent clic amb el botó secundari i seleccioneu Preferències.

2. Al diàleg Preferències del butlletí meteorològic de la pestanya General, seleccioneu l'opció Actualitza automàticament cada ... minuts.

3. Utilitzeu el quadre de selecció de valors per a especificar l'interval de temps en què el butlletí meteorològic obtindrà informació actualitzada del servidor del temps. El valor predeterminat és una comprovació cada trenta minuts.

4. Feu clic a Tanca per a sortir del diàleg Preferències del butlletí meteorològic.

### Com canviar les unitats

#### Preferències generals

Preferències generals

Aneu al menú fent clic amb el botó secundari i seleccioneu Preferències. En el diàleg Preferències del butlletí meteorològic i a la pestanya General, seleccioneu les unitats de mesura que voleu utilitzar.

Hi ha diferents mesures disponibles, incloent-hi la mètrica, la imperial, el SI i d'altres. L'opció Per defecte utilitzarà el que es creu que és el valor predeterminat de la vostra regió, basat en la vostra configuració local.

## Detalls

Per a veure informació detallada del temps, feu clic amb el botó secundari sobre el butlletí meteorològic i trieu Detalls. El butlletí meteorològic mostrarà el diàleg Detalls. Per defecte el diàleg Detalls conté les pestanyes següents:

- Condicions actuals

- Pronòstic

- Mapa de radar (opcional)

### Condicions actuals

#### Detalls del butlletí meteorològic

Detalls del butlletí meteorològic

La pestanya Condicions actuals mostra la informació següent:

Ciutat | Ubicació on les condicions actuals del temps són vàlides.
Última actualització | Data i hora de l'última actualització del temps al servidor meteorològic.
Condicions | Estat del temps.
Cel | Estat del cel.
Temperatura | Temperatura actual.
Punt de rosada | Temperatura a la qual es forma la rosada.
Humitat relativa | Percentatge d'humitat a l'atmosfera.
Vent | Direcció i velocitat del vent.
Pressió | Pressió atmosfèrica.
Visibilitat | Visibilitat determinada per la llum i les condicions de l'atmosfera.
Sortida del sol | L'hora calculada de la sortida del sol per a la vostra ubicació
Posta del sol | L'hora calculada de la posta de sol per a la vostra ubicació

La sortida i la posta del sol es calculen a nivell local amb la latitud i la longitud de la informació emmagatzemada al vostre ordinador. Algunes condicions, com ara la refracció de la llum a través de l'aire, són difícils de modelar. Per aquests motiu, els valors calculats per a la sortida i la posta del sol poden estar desfasats fins a 10 minuts.

### Pronòstic

La pestanya Previsió mostra una previsió de la ubicació per al futur immediat, normalment per als propers cinc dies.

Les previsions només estan disponibles per algunes localitats als EUA, Austràlia i el Regne Unit.

### Mapa de radar

Per defecte, la pestanya del Mapa de radar no es mostra al diàleg Previsió. El butlletí meteorològic baixa els mapes de radar de www.weather.com. Si el mapa de radar no està disponible a www.weather.com, el butlletí meteorològic mostrarà un signe d'interrogació. Per anar a la pàgina web www.weather.com, feu clic al botó Visita Weather.com.

Per a activar el mapa de radar, seguiu els passos següents:

1. Aneu al diàleg Preferències del butlletí meteorològic en seleccionar Preferències al menú que apareix en fer clic amb el botó secundari.

2. A la pestanya General, seleccioneu l'opció Habilita el mapa del radar.

3. Per defecte, el butlletí meteorològic baixa els mapes de radar de www.weather.com. Seleccioneu l'opció Utilitza una adreça personalitzada per al mapa de radar per a mostrar mapes de radar d'una adreça d'Internet alternativa. Heu d'introduir l'adreça al quadre de text Adreça.

La majoria de les ubicacions no defineixen un mapa de radar predeterminat, especialment fora dels EUA. A moltes ubicacions caldrà que hi especifiqueu URL personalitzada, si és que voleu tenir un mapa de radar. Per exemple, l'adreça del radar del Servei Meteorològic de Catalunya és: http://www.meteo.cat/mediamb_xemec/servmet/radar/images/cappi250_catalunya_10dBZ/composicio_ultima.png